El Casal Jove organitza una excursió a la neu el día 12 de febrer
02 de febrer 2022

El Casal Jove juntament amb l'empresa Esport Actiu anuncien la seua excursió d'un dia a la neu que tindrà lloc el 12 de febrer. Esta activitat, subvencionada per la regidoria de Joventut i Infància, va destinada a totes aquelles persones menors de 30 anys que vulguen passar un bon dia esquiant, en l'estació d'esquí de Valdelinares.

Es tracta d'una activitat en la qual es podrà triar entre quatre opcions diferents i segons els interessos de cada persona.

Tots els plans oferixen servici d'autobús amb eixida a les 7.15 hores des del Centre d'Especialitats del Port de Sagunt i a les 7.30 hores des de la parada d'autobús del col·legi Cronista Chabret de Sagunt. La tornada des de Valdelinares serà després del tancament de les pistes d'esquí, a les 17 hores.

Aquells jóvens de 16 i 17 anys que vulguen acudir a l'excursió hauran de portar una autorització prèvia, així com els jóvens de 9 a 15 anys hauran d'anar acompanyats d'un adult responsable.

Les inscripcions estaran obertes fins al dia 10 de febrer, o bé fins a completar les places. Es poden realitzar a través del següent enllaç [www.busblancovaldelinares.es/casaljovesagunt](http://www.busblancovaldelinares.es/casaljovesagunt).   

![](/media/22tpgdz4/c_neucartell.jpg?width=587&height=830)

*   [](http://www.facebook.com/sharer.php?u=https://aytosagunto.es/va/actualitat/el-casal-jove-organitza-una-excursio-a-la-neu-el-dia-12-de-febrer/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-organitza-una-excursio-a-la-neu-el-dia-12-de-febrer/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-organitza-una-excursio-a-la-neu-el-dia-12-de-febrer/ "Linked In")
*   [](mailto:?body=https://aytosagunto.es/va/actualitat/el-casal-jove-organitza-una-excursio-a-la-neu-el-dia-12-de-febrer/)